Жақсылыққа бастар жолдау.

Елбасымыз Н.Ә. Назарбаевтың жыл сайынғы жолдауын дәстүрлі түрде елге тиімді жоспар ретінде күтуді әдетке айналдырдық. Жолдауды халық ел дамуының қыр сырын түгел қамтып жасалған болашаққа жоспар, өткен күннің есебі ретінде қабылдайды. Елбасы жолдауының аясында елімізде талай жұмыстар атқарылуда. Соның ішінде қарқынын жоғалтпай жыл сайын ел игілігі үшін қызмет етіп келе жатқан «Нұрлы жер», «Жол картасы», «100 мектеп, 100 аурухана» сияқты түрлі бағдарламалар белгілі. Әр жылғы жоспар өзектілігімен, маңыздылығымен және өміршеңділігімен бірін бірі толықтырып отырған үлкен бір бағдарлама сияқты. Президентіміз биылғы жолдауы арқылы 10 міндетті жіктеп берді. Әр қайсының саласы бөтен, орны бөлек әңгіме. Бірақ бәрі қазақ елінің өмірін жақсартып, болашағын айқындауға бағытталған. Біз білім саласының қызметкерлері өзімізге тікелей тиесілі міндеттің орындалуына атсалысуды мақсат еттік. Әрбір қазақстандықтың 3 тілде білім алуы жолға қойылып отыр. Ұжымдағы ұстаздар кезектесіп 3 тілділік және жаңартылған оқу мазмұны бойынша курстардан өтіп, біліктілігін арттыруда. Елбасымыздың тапсырған білім берудің барлық деңгейінде математика және жаратылыстану ғылымдарын оқыту сапасын күшейту керек деген тапсырмасы мектеп табалдырығынан басталады. 2013-2004 оқу жылынан бастап ағылшын тілі 1-ші сыныптан оқытылса, 2016 жылдан бастап орыс тілі оқытылуда. Нәтижесінде жақын жылдарда қазақстандық жастар үш тілді қатар меңгерген әлемдік нарықта бәсекеге қабілетті азаматтар болып қалыптасады деп күтеміз.Сонымен қатар жолдауда көрсетілгендей жас ұрпақты ғылыми-зерттеу саласына көңіл бөлу жұмыстарын жандандыру мақсатында біздің мектепте де ғылыми жоба жұмыстары жүргізілуде. Нәтижесі де жаман емес, оқушыларымыз аудандық додаларда 1-2 орын иеленіп жүр. Елбасымыз қабылдағын, ел болып мақұлдаған, ел игілігі үшін қызмет ететін әрбір шара өміршең болмақ. Осыған орай әрбір азаматты, әрбір әріптесімді жолдауды қолдап, іске асыруға тамшыдай болса да үлес қосуға шақырамын.

Пухальск н.м. тарих пәнінің мұғалімі Надирова С.И.